CELEX: 32007R0243
Language: hr
Date: 2007-03-06 00:00:00
Title: Uredba Komisije (EZ) br. 243/2007 od 6. ožujka 2007. o odobrenju korištenja 3-fitaze (Natuphos) kao dodatka hrani za životinje  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               268
            
         32007R0243
   
               L 073/4
            
            
               SLUŽBENI LIST EUROPSKE UNIJE
            
            
               06.03.2007.
            
         
      UREDBA KOMISIJE (EZ) br. 243/2007
   od 6. ožujka 2007.
   o odobrenju korištenja 3-fitaze (Natuphos) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za izdavanje odobrenja za pripravak utvrđen u Prilogu. Tom su zahtjevu priloženi podaci i dokumenti propisani člankom 7. stavkom 3. te Uredbe.
            
         
               (3)
            
            
               Zahtjev se odnosi na odobrenje pripravka enzima 3-fitaze, kojeg proizvodi Aspergillus niger (CBS 101.672), za odbijenu prasad, svinje za tov i piliće za tov i uvrštenja u kategoriju dodataka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (Agencija) zaključila je u svojim mišljenjima od 15. lipnja 2006. i 17. svibnja 2006. da 3-fitaza koju proizvodi Aspergillus niger (CBS 101.672) nema štetni učinak na zdravlje životinja, zdravlje ljudi ili okoliš (2). Agencija je nadalje zaključila da pripravak enzima 3-fitaze koju proizvodi Aspergillus niger (CBS 101.672) ne predstavlja ikoji drugi rizik koji bi u skladu s člankom 5. stavkom 2. Uredbe (EZ) br. 1831/2003 onemogućio izdavanje odobrenja. U mišljenju Agencija preporuča odgovarajuće mjere za sigurnost korisnika. Agencija ne smatra da postoji potreba za posebnim zahtjevima za praćenjem nakon stavljanja na tržište. Tim je mišljenjem također potvrđeno izvješće o analitičkoj metodi dodatka hrani za životinje, koje je izradio referentni laboratorij Zajednice osnovan Uredbom (EZ) br. 1831/2003. Procjena tog pripravka pokazala je da su uvjeti za izdavanje odobrenja iz članka 5. Uredbe (EZ) br. 1831/2003 ispunjeni. U skladu s tim trebalo bi odobriti korištenje tog pripravka, kako je utvrđeno u Prilogu ovoj Uredbi.
            
         
               (5)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. ožujka 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  Mišljenje Znanstvenog odbora za dodatke hrani za životinje i proizvode ili tvari koji se koriste u hrani za životinje i Znanstvenog odbora za genetski modificirane organizme o sigurnosti i djelotvornosti proizvoda enzimskoga pripravka Natuphos® (3-fitaza) kojeg proizvodi Aspergillus niger. Znanstvni odbor za dodatke hrani za životinje i proizvode ili tvari koji se koriste u hrani za životinje (FEEDAP) donio je Mišljenje 15. lipnja 2006., a Znanstveni odbor za genetski modificirane organizme 17. svibnja 2006.The EFSA Journal (2006.) 369, str. 1.
   PRILOG
   
               Identifikacijski broj dodatka hrani za životinje
            
            
               Ime nosioca odobrenja
            
            
               Dodatak hrani za životinje (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinica aktivnosti/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: Tvari za poticanje probavljivosti.
               
            
         
               4a 1600
            
            
               BASF Aktiengesellschaft
            
            
               3-fitaza EC 3.1.3.8
               (Natuphos 5 000 G
               Natuphos 5 000 L
               Natuphos 10 000 G
               Natuphos 10 000 L)
            
            
               
                  Sastav dodatka hrani za životinje
               
               3-fitaza proizvedena od Aspergillus niger (CBS 101.672) najmanje aktivnosti:
               Čvrsti oblik: 5 000 FTU/g
               Tekući oblik: 5 000 FTU/ml
               
                  Značajke aktivne tvari:
               
               3-fitaza proizvedena od Aspergillus niger (CBS 101.672)
               
                  Analitička metoda
                   (1)
               
               Kolorimetrijska metoda kojom se mjeri anorganski fosfat koji otpušta enzim iz supstrata fitata.
            
            
               Prasad (odbijena)
            
            
               —
            
            
               500 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, rok trajanja i stabilnost pri peletiranju.
                        
                     
                           2.
                        
                        
                           Za korištenje za odbijenu prasad do 35 kg.
                        
                     
                           3.
                        
                        
                           Preporučena doza po kilogramu potpune krmne smjese: 500 FTU.
                        
                     
                           4.
                        
                        
                           Za korištenje u hrani za životinje koja sadrži više od 0,23 % fosfora vezanog fitinom.
                        
                     
            
               2.4.2017.
            
         
               Svinje za tov
            
            
                
            
            
               280 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa navesti rok trajanja i stabilnost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese: 400-500 FTU.
                        
                     
                           3.
                        
                        
                           Za korištenje u hrani za životinje koja sadrži više od 0,23 % fosfora vezanog fitinom.
                        
                     
         
               Pilići za tov
            
            
               —
            
            
               375 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, rok trajanja od datuma proizvodnje i postojanost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese: 500-700 FTU
                        
                     
                           3.
                        
                        
                           Za korištenje u hrani za životinje koja sadrži više od 0,23 % fosfora vezanog fitinom.
                        
                     
         
      (1)  Pojedinosti o analitičkim metodama dostupne su na sljedećoj adresi referentnog laboratorija Zajednice: www.irmm.jrc.be/html/crlfaa/